שנת רווח – שם זמני

*בחינת מסלוליGap Year לערבים בישראל כגורם מגשר ומקשר לקראת השתלבות איכותית ורחבה בחברה הישראלית*

למה זה חשוב?

בשנים האחרונות אנו עדים לגידול במשאבים המושקעים בצעירי וצעירות החברה הערבית הן בשלב החינוך והן בהשכלה הגבוהה. בעקבות השקעות אלו וכן בעקבות תהליכים חברתיים וכלכליים בחברה הערבית, ניתן לראות שיפורים משמעותיים בשיעורי הבגרות ובייצוג ומספר הסטודנטים בהשכלה הגבוהה בישראל. על אף מגמות אלו, אשר מובילות בין היתר לגידול משמעותי במספרי האקדמאים בחברה הערבית, עדיין רואים קשיים מסוימים במיצוי הפוטנציאל הקיים בקרב צעירי החברה הערבית בהשתלבות בהשכלה הגבוהה, ואף יותר בהשתלבות בפועל בשוק העבודה של אקדמאים ואקדמאיות ערבים.

מתוך ניסיוננו בשטח בלב העשייה בתחום בשנים האחרונות וכן משיחות שקיימנו עם גורמים נוספים משדה הפעילות, אנו מסיקים כי גורם משמעותי אשר יש להתמודד איתו בהקשר זה הוא בשלות הצעירים/ות הערבים להשתלבות בחברה הכללית, בשל גילם הצעיר ביחס למקבילם היהודי, לצד הבידוד היחסי משאר חלקי החברה עד לשלב האקדמיה. הנ"ל גורמים לכך שהצעירה הערבית שהצטיינה בלימודיה בתיכון, אינה מצליחה להביא לידי ביטוי את יכולותיה. הצעיר הערבי אינו מצליח להתמודד עם התרבות השונה והדרישות שהיא מביאה איתה.

זמן ההתערבות האידיאלי: בין לימודי התיכון לאקדמיה, בין החלק המופרד מבנית לחלק המעורב מבנית. פרק הזמן שאחרי לימודי התיכון, הינו ההזדמנות האחרונה לפני ההשתלבות לסגירת פערים ושיפור יכולת ההשתלבות ומיצוי הפוטנציאל. על ידי פעילות איכותית וממוקדת אנו מאמינים כי יתאפשר לצעירים וצעירות אלו להגיע במוכנות גבוהה לצפוי להם, תוך צמצום הפערים (האקדמיים, הבגרותיים והזהותיים) מעמיתיהם היהודים. אנו מאמינים שההשפעה של תכנית בשלב זה מעבר לסגירת הפערים בכניסה לאקדמיה, תוביל גם לשיפור ההישגים באקדמיה, להשתלבות מהירה ואיכותית יותר בשוק העבודה ובסופו של דבר להרמת תקרת הזכוכית בקריירה של כל אחד מהמשתתפים.

להעמקה בנוגע למוטיבציה והסיבות אשר הובילו אותנו לחקור את הנושא – ראו את מאמר הטבעות (מצ"ב). המאמר יחדד את הצורך בהכנת הצעירים לקראת ההשתלבות בקבוצת הרוב, לאור המסלולים הנפרדים מהחברה היהודית, פערי הגיל, השפה והתרבות. וכן הרחבה בנספחים במסמך זה.

מגרש המשחקים – כבר כיום פועלות מספר תכניות עבור החברה הערבית בשלב שבין לימודי התיכון והאקדמיה/שוק התעסוקה, במספר פורמטים עבור קהלי יעד שונים ולטובת מטרות שונות. בחברה היהודית קיימות תכניות רבות בשלב זה, בין אם כהכנה לקראת הצבא ובין אם כשנת התנדבות. בחו"ל קיימות תכניות רבות מסוגים שונים, ומשם נוכל ללמוד על מודלים נוספים המיועדים לקבוצות מיעוט, מעבר לקיים בארץ. להלן מיפוי ראשוני של מסגרות ותכניות מהן נרצה ללמוד ולבחון כלים קיימים.

בעלי עניין: אנו מאמינים שבפעילות מקיפה ואיכותית בשלב שבין התיכון לאקדמיה עבור החברה הערבית, יהיו מוטבים רבים מרמת הפרט ועד לרמת המשק הישראלי. שיתוף רחב ככל הניתן לכל אורך הדרך יאפשר הן את בחינת התכניות הקיימות באופן המדויק ביותר ובסופו של דבר את בניית המודל הנכון ביותר והן הגדלת הסיכויים להטמעה רחבה.

בנספחים תוכלו למצוא פירוט בנוגע לשדה ובעלי העניין.

**תכנית/תהליך עבודה**

**תהליכים מקדימים** **למחקר**:

* + - * בניית מודל לוגי לתכנית וניסיון ראשוני להגדיר מדדי הצלחה לתכנית (יבחנו ויתוקפו בהמשך)
      * הקמת ועדה מייעצת והתייעצות עם גורמים קשורים: מטרת הוועדה המייעצת היא לוודא שהפרויקט שומר על הכיוון הנכון ואינו מפספס נקודות מרכזיות.
        1. הוועדה המייעצת תכלול: אקדמאים ערבים בכירים, נציגי המגזר העסקי (ערבים ויהודים), מומחי חינוך בלתי פורמלי, ונציגי קרנות. מעבר לכך ננסה לאתר אנשים מאוכלוסיות נוספות שנרצה שיעשירו את השיח (חרדים, יוצאי אתיופיה וכדומה). נשאף לשתף גם נציגי ממשלה בוועדה.
        2. לאור ריבוי הגורמים ייתכן שנחלק לוועדה מייעצת ראשית ובמקביל נקיים מספר שולחנות עגולים עם בעלי עניין לאורך התהליך. מעבר לכך כמובן נקיים התייעצויות תדירות עם גורמים רבים לכל אורך הדרך.
        3. שולחן עגול של יוזמי ומנהלי התכניות הקיימות לערבים, על מנת לשתף אותם בתהליך וללמוד מחוכמת המעשה והניסיון הרב הקיים בשטח.
* בניית קואליציה לתהליך – נאתר שותפים מכל אחד מהקבוצות הבאות ונשתף ונתייעץ איתם לכל אורך התהליך.
  + 1. הבנת תפקידה של הממשלה בתכנית – הבנת המוטיבציות, השאיפות ומנופי ההשפעה.
    2. הבנת תפקידה של האקדמיה בתכנית – תיתכן שותפות בשלב הבנייה עם מוסדות אקדמיים אשר יביעו עניין ברציונאל.
    3. הבנת התפקיד של מעסיקים בתכנית – ננסה ליצור שותפות עם שחקנים מרכזיים ולרתום אותם לקחת חלק בתכנון ובשאיפה גם בתכנית עצמה.
    4. הבנת התפקיד והחלק של ההורים והקהילה בתכנית – עבודה שוטפת לכל אורך הדרך ובכל עניין.

**שלבי המחקר**: השלבים כתובים על פי סדר תהליכי, אך בהחלט ייתכן שחלק מהתהליכים יתבצעו במקביל בפועל, הן משיקולי זמן לביצוע והן בשל אופן זרימת המידע בפועל מתוך המפגשים עם הגורמים השונים.

|  |  |  |
| --- | --- | --- |
| שאלת מחקר | שאלות משנה | פעולות |
| אילו פערים בקרב בני הנוער מהחברה הערבית דורשים טיפול על מנת לממש את הפוטנציאל שלהם בבואם להשתלב באקדמיה ובשוק התעסוקה? | * מה הפערים שמזהים המוסדות האקדמיים המעכבים הצלחה? * מה הפערים שמזהים המעסיקים? * מה הפערים שמזהים הצעירים והצעירות הערבים בכניסה לאקדמיה ובמציאת עבודה? | * סקירת ספרות – מיפוי השדה * קבוצות מיקוד ו/או סקרים * ראיונות עומק עם אקדמיה, מעסיקים וצעירים |
| אילו סוגי מענים קיימים לפערים שזוהו? בתכניות שאינן מיועדות לערבים בישראל | * איזה תכניות Gap Year ופרה-אקדמיה קיימות בחו"ל? * איזה תכניות קיימות בחו"ל השמות דגש על השתלבות מיעוטים באקדמיה ובתעסוקה? * מהן התכניות הקיימות בארץ לחברה היהודית: מכינות ומסלולי קדם שירות צבאי | * סקירה של תכניות Gap Year בעולם ובארץ, תוך חיפוש התייחסות לתכניות המיועדות לקבוצות מיעוטים * יצירת קשר עם מנהלי תכניות להעמקה נוספת |
| מהן התכניות הקיימות בארץ המתמקדות בחברה הערבית? ומהם המענים הניתנים בהן לפערים שזוהו? | * מהן המטרות של התכניות ולאיזה צורך קמו? * כיצד הן עונות על האלמנטים הדורשים חיזוק שזוהו בשלב הקודם? | * פגישות עם יוזמי ומנהלי התכניות * השוואה בין התכניות הקיימות מבחינת מתן מענה לאשכולות הפערים שזוהו |
| מהו מודל ההפעלה של התכניות הקיימות עבור ערבים בישראל בנוגע לסוגיות המרכזיות הבאות: | * הגדרת קהל היעד המדויק לתכנית? (רמה לימודית, גילאים, סוציואקונומי, מגדר וכו') * כיצד מגייסים את קהל היעד לתכנית? * כיצד רותמים את ההורים והמשפחה לתמיכה בתכנית? * מיקום הפעילות: האם יש יתרון לשינה מחוץ לבית, האם לכל אורך התכנית או רק במקטעים ומה המחירים והתועלות המרכזיים של מיקום הפעילות. * פעילות חברתית - מה החלק של פעילות זו מתוך התכנית? מהו אופן הפעולה הממקסם את מטרות התכנית (מבחינת חיזוק יכולות)? * חיזוק יכולות אקדמיות: באיזה שלב של התכנית? באילו תכנים חייבים להתמקד? מועד אידיאלי לבחינות כניסה רלוונטיות (פסיכומטרי וכו'). * הכוון אקדמי: מה הוא התהליך האידיאלי? כיצד ההכוון משתלב עם מוכנות המשתתפים והתבגרותם במהלכה. * ביחס לכל נקודות אלו ונושאים נוספים אשר יעלו – נבקש להבין מה הן התרומות המרכזיות והנושאים לשיפור אותן מזהים משתתפי ובוגרי התכניות וכן מה הם החסמים המרכזיים אותם מזהים יוזמי ומנהלי התכניות. | * פגישות עם יוזמי, מנהלי ורכזי התכניות וכן קבוצות מיקוד עם בוגרי ומשתתפי התכניות. אנו מודעים לרגישות חלק זה, אך אנו מקווים שהגישה המשתפת איתה אנו מגיעים תסייע ליצור יחסי אמון ושותפות (ראו מעלה – שולחן עגול משותף) |
| העמקה נוספת בקהל היעד | * בהמשך לממצאים שיתגלו מתוך השיחות עם התכניות הקיימות, ננסה לבחון האם יש קהל יעד ספציפי שאנו מאמינים שייתרם באופן משמעותי במיוחד מהתכנית. | * הצעד הראשון יהיה לבחון האם בספרות המחקרית מהשנים האחרונות (במיוחד המחקר המלווה של ברוקדייל לתכנית הות"ת), קיימת איזושהי קבוצה ספציפית שמצליחה להגיע לאקדמיה אך נמצא שהיא זקוקה לחיזוק סביב האלמנטים שימצאו בתחילת התהליך * אפשרות נוספת, היא קניית נתונים מלמ"ס וניסיון לאתר את הקבוצה דרך נתונים. יש לבחון לפני הליכה לצעד זה שיקולי עלות/תועלת וזמן. |

**שלב ביניים: בניית מודלים וחישובי עלות/תועלת**

|  |  |  |
| --- | --- | --- |
| בניית/בחירת המודלים האידיאליים לתכניות Gap Year המתמקדים בהובלה לשילוב באקדמיה ובתעסוקה (הדורשת רקע אקדמי)? | * ננסה לזווג בין האלמנטים דורשי החיזוק למענים הקיימים בארץ ובעולם. * ננסה לגבש מספר מודלים למענים אידיאליים, כאשר הדגש והניסיון לחידוש כאן הוא המוקד באיך בסוף השנה המשתתפים יהיו מוכנים להשתלבות איכותית באקדמיה ובסופו של דבר בתעסוקה. * תיקוף מדדי ההצלחה ויעדי התכנית. יינתן דגש על בניית יעדים מדידים. | * במסגרת תהליך גיבוש זה, נקיים התייעצויות רבות עם בעלי עניין שונים: ממשלה, אקדמיה, מעסיקים וחברה ערבית * סדנאות רעיונאות – נקיים מספר סדנאות רעיונאות עם אנשי מפתח וכן עם צעירים ובוגרים מהחברה הערבית, המיקוד כאן יהיה הן במקרים בהם לא נמצא התאמה מלאה בין האלמנטים הדורשים חיזוק למענים הקיימים, אך גם כניסיון לאתגר את החשיבה הקיימת וחיפוש אחר פתרונות יצירתיים. * בסוף תהליך זה נרצה לגבש בין מודל אחד לשלושה (ייתכן שחלק מהמודלים יהיו מתוך תכניות שכבר קיימות היום בשטח) |
| הבנת הרווחים מתכנית כזו: מיפוי של התועלת (גם במונחי כסף) עבור הפרט, הקהילה, האקדמיה, והמדינה מהפעלת תכנית שנת רווח איכותית בארבעה טווחי זמן : | 1. מיידי – שנת רווח  * פרט – מה התרומה הפרקטית/כספית עבור הפרט מהשתתפות בשנה זו (חיסכון בעלויות הכנה לאקדמיה וכדומה) * קהילה – תרוויח מפעילות חברתית (תלוי כמובן באופי התכנית בסופו של דבר)  1. קצר – אקדמיה    * + - פרט – בחירה טובה יותר של תחום הלימודים, קיצור משך הזמן לסיום התואר ושיפור הישגים        - מוסדות אקדמיים – צמצום מעברים בין חוגים ונשירה – ניצולת גובהה יותר, העלאת הרמה האקדמית, יאפשר מיקוד טוב יותר בסטודנטים ערבים חלשים יותר (בגלל בשלות הסטודנטים שיגיעו מהתכניות)        - מל"ג/ות"ת – פיזור הטרוגני יותר של סטודנטים ערבים, עלייה בייצוג הערבים בקרב מסיימים, שיפור בהישגי הסטודנטים הערבים (מקרו)        - מדינה – קיצור משך הלימודים – זמינות גבוהה יותר לשוק העבודה.        - קהילה – הגדלת האמון ביכולות הצעירים להשתלב במספר רב של תחומי לימוד ולהצליח. 2. בינוני – כניסה לשוק העבודה לאחר הלימודים    * + - מדינה (רלוונטי גם לפרט ולמעסיקים) - הגדלת ההתאמה בין תחום הלימודים למקצוע בפועל, קיצור זמן ההשתלבות בשוק העבודה (במשרה איכותית), מיצוי פוטנציאל.        - קהילה – הגדלת האמון ביכולת להשתלב במגוון רחב יותר של תחומים במשק. 3. ארוך – לאורך הקריירה    * + - אקדמיה – מספר ההולכים לתארים מתקדמים (לא בפוקוס, אבל יכול להוות תופעת לוואי חיובית לתכנית)        - פרטים (וגם מעסיקים ומדינה) – בניית קריירה איכותית ושאפתנית.        - קהילה – בוגרי התכניות יחזקו את החוסן הקהילתי ויהוו מודל לחיקוי. | * + - * ניתוח שמרני של השיפור שאנו מאמינים שיבוא לידי ביטוי בהישגי הצעירים.       * תרגום של השיפור למונחים כספיים היכן שניתן. |

1. סיום התהליך:
   1. תוצר – נייר מדיניות מקיף בנוגע לאפשרויות של Gap Year לערבים בישראל. מעבר לשימוש הישיר שלנו בו לטובת החלטה על המשך התהליך, ישמש הנייר כבסיס ידע: א. על הקיים בארץ וכיצד תכניות אלו נותנו מענה לסוגיית השילוב באקדמיה ובתעסוקה הולמת השכלה. ב. האפשרויות הקיימות בחו"ל ובארץ שאינן מנוצלות כעת. ג. מודלים אפשריים לפיתוח תכניות נוספות מסוג זה בארץ. ד. אלמנטים רכים הדורשים חיזוק לטובת מיצוי הפוטנציאל הקיים (רלוונטי לבתי הספר ולאקדמיה).
   2. הבנת הצעד הבא: בשלב זה ננסה להבין כיצד ניתן להתקדם לקראת הפעלת תכנית באוקטובר 2020.
      1. האם נבחר מודל ספציפי שאותו נרצה לקיים כפיילוט
      2. אם יש כמה מודלים ביניהם מתלבטים, להבין כיצד ניתן לבחון אותם (האם כמה פיילוטים במקביל?)
      3. האם יש אפשרות למיזם משותף עם הממשלה/אקדמיה?
      4. הבנת מקומה וחלקה של הפילנתרופיה.
   3. הסיכום של השלב הזה – יוביל אותנו למסקנה האם יש לאן להתקדם – המטרה היא להגיע לתשובה לשאלה זו באזור סוף דצמבר 2019
      1. במידה וכן, נצטרך להבין כיצד ילווה הפיילוט במחקר על מנת לבחון את הצלחתו.

נספחים – הרחבות

1. מרכיבים מרכזיים שאנו צופים שנדרש להם בפתרון
2. השחקנים בשדה ובעלי עניין
3. מרכיבים מרכזיים בפתרון: על מנת להביא את הצעירים והצעירות בבשלות הנדרשת יהיה עלינו להתייחס למוקדים הבאים הנמצאים בשני עולמות: יכולות/כישורי הצעיר/ה והסביבה.
   * 1. זירות הפעילות לשיפור יכולות הצעיר/ה:
        + עצמאות: בדומה למקבליהם היהודים, גם הערבים לאחר התיכון זקוקים לפיתוח יכולותיהם האישיות מחוץ למסגרת חינוכית. בעוד שהצעיר היהודי עובר תהליך זה במהלך שירותו הצבאי (בו הוא הופך תוך כמה חודשים לבעל תפקיד משמעותי ונותן ערך עצמי גבוה), למרבית הצעירים הערבים אין חוויה מקבילה המגדילה את עצמאותם ומאפשרת להסתדר במרחב נטול הורים, מורים וקהילה. עבור הצעיר/ה הערבי מעבר זה צפוי להיות מאתגר, במיוחד כאשר לתוך חוויה זו נכנסים היבטים נוספים הקשורים לסביבה השונה בתכלית מהסביבה המוכרת לו, בכמעט כל היבט בו נבחר.
        + ערבוב: כאמור מעבר לגיל הצעיר, צעירי/ות החברה הערבית כמעט ואינם נפגשים עם האוכלוסייה היהודית עד לשלב האקדמיה. כאשר הם באים איתם במפגש מתגלים פערי תקשורת מרכזיים הן על רקע שפתי והן על רקע תרבותי.
        + זהות: הזהות מהווה מרכיב חשוב ליכולתם של מיעוטים להשתלב כשווים עם קבוצת הרוב. הצעיר נדרש לגשר בין הבדלי התרבות בין החברה הערבית לחברה היהודית, כאשר פעמים רבות הוא עצמו אינו מגובש דיו בכדי להתמודד עם הבדלים אלו.
        + הכנה לאקדמיה:
          1. בחירת תחום הלימודים: בשנים האחרונות חל שיפור משמעותי בייצוג החברה הערבית בתחומי לימוד רבים, אך עדיין נראה כי קיימים דפוסים חזקים מאד בבחירת תחום הלימודים, הנובעים בחלקם ממידע חלקי ובעיקר מאמון חלקי ביכולת להשתלב בכלל תחומי העיסוק האקדמאיים. כתוצאה מכך בחירת תחום הלימודים על ידי צעירים ערבים אינה מותאמת תמיד לשאיפותיהם ויכולותיהם.
          2. התמודדות עם הלימודים: השינוי הדרמטי שעובר על צעירי החברה הערבית במפגש עם האקדמיה, מחייב אותם בכדי להצליח להגיע ברמה האקדמית הגבוהה ביותר כך שיהיה באפשרותם להתמודד עם הלימודים האקדמיים המאתגרים. מעבר לכך, היכולת להתבטא בכתב בעברית ולקרוא אנגלית ברמה גבוהה הינה הכרחית בכדי לעמוד בקצב האקדמי. היבט נוסף בעל חשיבות מכרעת הוא חשיבה אקדמית ביקורתית, יכולת קריטית אשר בלעדיה לא ניתן להצליח באקדמיה.
     2. תמיכת הסביבה:
        + משפחה וקהילה: על מנת לאפשר את צמיחת הצעירים הן בשנת הרווח והן לאחר מכן באקדמיה, ישנה חשיבות מכרעת לגיוס המשפחות והקהילה להעניק תמיכה מלאה לצעירים. משמעות הדבר היא שהמשפחות והקהילה צריכים לקחת חלק בתהליך, להבין יחד עם הצעירים והצעירות מה הן האפשרויות באקדמיה ושוק התעסוקה ומה הן שאיפותיהם לעתיד.
        + אקדמיה: האקדמיה חייבת להיות חלק מהתהליך משני כיוונים:
          1. חיזוק יכולות אקדמיות, קבלת אוריינטציה אקדמית והכרת תחומי הלימוד.
          2. שנת הרווח חייבת להיעשות תוך שיתוף פעולה עם המוסדות האקדמיים בכדי לקבל הכרה בתכנית ולהבטיח לצעיר כי בשנה המושקעת יש תשואה ממשית.
        + שוק העבודה: בסופו של דבר זהו היעד אליו אנו מכוונים, כמובן שמדובר על תעסוקה הולמת השכלה אשר תוביל את הצעירים והצעירות למימוש עצמי ורווחה. במסגרת התכנית נרצה לחזק את ההיכרות משני הצדדים: א. היכרותם של הצעירים את מגוון האפשרויות העומדות בפניהם לצד הסטנדרטים והדרישות שהמוסד מציב לרוצים לבוא בשעריו ב. לחבר בין המעסיקים לבין צעירי החברה הערבית, בכדי שיכירו בפוטנציאל הרב הקיים.
4. השחקנים בשדה ובעלי עניין
   1. השחקנים בשדה – תכניות לצעירים וצעירות

|  |  |
| --- | --- |
| תכניות דומות עבור החברה הערבית | מסגרות מקבילות לאחר תיכון |
| מסאר – רוטשילד קיסריה: תכנית מנהיגות | מכינות קדם אקדמיות |
| כוכבי המדבר: בניית קבוצת מנהיגות בחברה הבדואית | שנת שירות אזרחי |
| אגי'ק – שתי תכניות   * שנת התנדבות – טליעה: כולל התנדבות הכנה לאקדמיה * שנת קהילה: שנת התנדבות משותפת של יהודים וערבים לצד פעילויות דיאלוג והיכרות. | מכינות קדם צבאיות (לא רלוונטיות לחברה הערבית – אך כן רלוונטיות מבחינת חלק מהתכנים) |
|  | שלוחי ציבור (תכנית לחרדים) |
|  | מכללות קהילתיות (בחו"ל) |
|  | תכניות Gap Year בחו"ל למיעוטים |

* 1. בעלי עניין

|  |  |  |
| --- | --- | --- |
| מוסדיים | פילנתרופיה | גורמים נוספים |
| משרד החינוך | יד הנדיב | קרן אברהם, סיכוי |
| משרד האוצר | רוטשילד קיסריה | אקדמאיים וסטודנטים ערבים |
| הרשות לפיתוח כלכלי, המשרד לשוויון חברתי | קרן קלרמן | מעסיקים גדולים במשק |
| רשות הצעירים, המשרד לשוויון חברתי | קרן בלאושטיין | בעלי עסקים/הון ערבים |
| זרוע העבודה, משרד הרווחה | TASK FORCE | תכנית רואד, מרכזי ריאן |
| מנהלת השירות האזרחי | Portland Trust | מנהלי בתי ספר  תלמידי תיכון |
| המועצה להשכלה גבוהה | One8 Foundation | מוסאוא |
| מוסדות אקדמיים | SVF | אל רואד, חאסוב |
| התאחדות הסטודנטים |  | קולקטיב אימפקט |
| רשויות מקומיות |  | צופן |